ঢাকা-কিশোরগঞ্জগামী আন্তঃনগর কিশোরগঞ্জ এক্সপ্রেস ট্রেনে নতুন এসি কোচ সংযোগ দেয়া হয়েছে। বৃহস্পতিবার থেকে রেলওয়ে কর্তৃপক্ষ ওই ট্রেনে নতুন এসি কোচ সংযোগ দেয়। ট্রেনটি ভৈরবে আসা-যাওয়ায় বিরতি থাকলেও এসি আসনে ভৈরব থেকে যাত্রীদের জন্য কোন আসন বরাদ্দ রাখেনি রেলওয়ে কর্তৃপক্ষ। এমনকি মাঝপথে কোন রেলওয়ে স্টেশনে এসি কোচে যাত্রীদের কোন আসন বরাদ্দ নেই বলে জানা গেছে। শুধুমাত্র ঢাকা - কিশোরগঞ্জ-ঢাকার জন্য এসি কোচে (পুরা কোচ) ৫০টি আসন বরাদ্দ দেয়া হয়।